

**PWYLLGOR CYDWEITHREDOL RHANBARTHOL**

**BRO MORGANNWG A CHAERDYDD**

**Cofnodion cyfarfod 2 Medi 2014**

**Yn Bresennol:**

Y Cynghorydd Bronwen Brooks - Cyngor Bro Morgannwg (Cadeirydd)

Y Cynghorydd Susan Elsmore – Cyngor Dinas Caerdydd

Mike Ingram – Cyngor Bro Morgannwg

Jane Thomas- Cyngor Dinas Caerdydd

Ceri Meloy – Cymorth

Helen Jones – Cartrefi Cymunedol Cymru

Mark Sheridan – Cartrefi Cymunedol Cymru

Phil Richardson – Cartrefi Cymunedol Cymru

David Bebb - Y Gwasanaeth Prawf

Donna Lemin – Llywodraeth Cymru

Chris Maggs (CrM) - Bwrdd Cynghori Cenedlaethol Cefnogi Pobl

Neil Sutcliffe – Cyngor Dinas Caerdydd

Pam Toms – Cyngor Bro Morgannwg

Sarah Capstick – y Cydlynydd Datblygu Rhanbarthol (cofnodion)

**Ymddiheuriadau:**

Frances Beecher - Cymorth

Jeff Gooch - Cymorth

Y Cynghorydd Darren Williams - Cyngor Dinas Caerdydd

Sarah McGill – Cyngor Dinas Caerdydd

Dr Sian Griffiths – Iechyd Cyhoeddus Cymru

**Absennol:**

Sian Harrop-Griffiths – Bwrdd Iechyd Prifysgol Caerdydd a'r Fro

|  |  |
| --- | --- |
| **Eitem Agenda** | **Cam Gweithredu** |
| 1. **Croeso, cyflwyniadau, ymddiheuriadau a datgan buddiannau**   Estynnodd y Cadeirydd groeso i bawb i'r cyfarfod, yn enwedig David Bebb o'r Gwasanaeth Prawf.  Cyflwynwyd aelodau'r pwyllgor.  DB – Diolch am y croeso. Mae newidiadau sylweddol yn digwydd yn y Gwasanaeth Prawf, gan ei rannu'n ddau. DB yw Prif Weithredwr Cynorthwyol Cwmni Adsefydlu Cymunedol newydd Cymru (CRC), sy'n gyfrifol am Gwmni Adsefydlu Cymunedol Caerdydd a'r Fro.  Cafwyd a nodwyd yr ymddiheuriadau.  Rhoddodd CM ymddiheuriadau oherwydd byddai angen iddi adael y cyfarfod am 15:45. |  |
| 1. **Cofnodion a Materion sy'n Codi**   Nid oedd unrhyw ddiwygiadau i Gofnodion y cyfarfod a gynhaliwyd ar 22 Gorffennaf 2014.  Cymeradwywyd y cofnodion yn unfrydol.  DL – Mewn ymateb i'r pryder a godwyd yng nghyfarfod blaenorol y Pwyllgor Cydweithredol Rhanbarthol (y Pwyllgor) nad oedd pwyllgorau o'r fath yn cael eu hystyried yn flaenoriaeth gan Lywodraeth Cymru, gofynnodd DL am eglurhad o ran p'un ai oedd hyn yn broblem ehangach, neu'n ymateb i'r ffaith nad oedd cynrychiolydd LlC yn bresennol mewn un cyfarfod.Gan mai'r ail ffactor uchod a oedd wedi peri'r pryder, dywedodd DL fod gan y tîm ddiffyg staff, gan weithio ar tua 15% o'i gapasiti, a bu'n rhaid blaenoriaethu gwaith oherwydd hynny.  BB – A yw'r problemau staffio wedi gwella?  DL – Rydym yn gobeithio recriwtio i 3 swydd wag yn fuan. Mae'r tîm yn cael ei ailstrwythuro hefyd, sy'n golygu y bydd yn cynnwys swydd Data a Llywodraethu barhaol. Y gobaith yw y bydd hyn yn rhoi gwell sefydlogrwydd i dîm Llywodraeth Cymru ac yn sicrhau gwell cymorth i'r rhaglen.  SE - Rydym wedi gofyn am gyfarfod gyda BB ond nid ydym wedi clywed unrhyw beth hyd yma.  BB - Bu oedi oherwydd salwch, ond caiff cyfarfod ei drefnu'n fuan.  SC – Rydym yn dal i aros i'r tudalennau gwe sy'n ymwneud ag hyfforddiant Sicrhau'r Incwm Mwyaf Posibl, Cyllidebu a Rheoli Dyledion gael eu lansio'n fyw. Cyn gynted â bod y tudalennau gwe'n fyw, caiff papurau arfer gorau eu dosbarthu. Gwnaf waith dilynol ar hyn yn ddiweddarach yr wythnos hon.  JT - Cadarnhawyd bod Caerdydd wedi e-bostio'r darparwyr hostelau Rheng Flaen/Mynediad Uniongyrchol y torrwyd eu cyllidebau y llynedd i roi gwybod iddynt nad ydynt wedi'u diogelu rhag toriadau pellach am 3 blynedd.  **Cam Gweithredu**  Cynnal cyfarfod rhwng Aelodau Cabinet y ddau Awdurdod Lleol.  Dosbarthu enghreifftiau o arfer da drwy Gartrefi Cymunedol Cymru a Chymorth i'r holl ddarparwyr a landlordiaid a ariennir gan y rhaglen Cefnogi Pobl yn y rhanbarth, ynghyd â'r ddolen i'r pecyn cymorth ar-lein, unwaith y bo hwnnw ar gael. | SE / BB  SC |
| 1. **Adroddiad y Cydlynydd Datblygu Rhanbarthol i'r Pwyllgor, gan gynnwys y rhaglen waith a hysbysiadau Llywodraeth Cymru.**   Dosbarthwyd adroddiad y Cydlynydd Datblygu Rhanbarthol a'r cynlluniau gwaith cyn y cyfarfod, ynghyd â'r newyddion diweddaraf gan Lywodraeth Cymru.  DL – Yn ogystal â'r wybodaeth a ddosbarthwyd, mae tîm Cefnogi Pobl Llywodraeth Cymru wedi cynhyrchu dogfen sy'n seiliedig ar wybodaeth am Ganlyniadau sy'n cwmpasu Awdurdodau Lleol, Pwyllgorau Cydweithredol Rhanbarthol a gwybodaeth Cymru gyfan. Ni chaiff y ddogfen ei chyhoeddi, ond caiff ei rhyddhau fel dogfen weithio. Caiff ei chyflwyno gerbron cyfarfod y Cadeirydd a'r Is-gadeirydd ar 4 Medi i roi cyfle iddynt wneud sylwadau arni, yna caiff ei hanfon i Fwrdd Cynghori Cenedlaethol Cefnogi Pobl ac yna ymlaen at y Gweinidog. Mae dogfen weithio ar gyfer dadansoddi'r cynllun gwariant wrthi'n cael ei datblygu hefyd.  SC - Mae'r papur yn gofyn am sylwadau'r Pwyllgor ar bedwar cwestiwn.   1. *Cyfethol aelod o Swyddfa Comisiynydd yr Heddlu a Throseddu.*   BB - Gallem ofyn am rywfaint o wybodaeth i wneud penderfyniad hyddysg.  CM - Gallem eu gwahodd i roi cyflwyniad ar eu blaenoriaethau.  SE - Yn cytuno â'r awgrym i'w gwahodd i roi cyflwyniad.  BB - SC i ysgrifennu atynt i'w gwahodd i roi cyflwyniad ar eu blaenoriaethau a rhoi cyfle i rannu gwybodaeth.   1. *Creu map o gysylltiadau strategol Pwyllgor Cydweithredol Rhanbarthol Caerdydd a'r Fro.*   SC - Mae'r map yn galluogi nodi cylch dylanwad y Pwyllgor Cydweithredol Rhanbarthol a nodi unrhyw fylchau hefyd.  DL - Byddai'n ddefnyddiol iawn pe bai'n nodi'r cysylltiadau ac yn annog cyfathrebu dwy ffordd rhwng grwpiau gwahanol os yw'r un person yn aelod o'r ddau.  CM - Bydd yn dangos pa mor dda yw cysylltiadau Aelodau'r Pwyllgor Cydweithredol Rhanbarthol yn ogystal â chaniatáu nodi unrhyw fylchau.  MI - Gall fod cysylltiad â'r Bwrdd Gwasanaethau Lleol a sut i sicrhau bod strwythurau ar gael.  JT - Ceir sefyllfa debyg yng Nghaerdydd.  CrM - Bydd yn dangos sefyllfa gymhleth, ond bydd yn cymryd amser i'w gwblhau.  Cytunwyd yn unfrydol y dylai SC ddechrau llunio'r map cysylltiadau strategol, gan gydnabod y bydd y gwaith hwn yn cymryd nifer o fisoedd i'w gwblhau.   1. *Unrhyw dasgau penodol nad yw'r Cydlynydd Datblygu Rhanbarthol yn gweithio arnynt ar hyn o bryd yr hoffai'r pwyllgor i'r cydlynydd eu cyflawni.*   HJ - Awgrymodd y dylai unrhyw un sydd â syniadau eu cynnig i SC yn ystod y pythefnos nesaf.  JT - Arfer gorau a gwybodaeth am ymgysylltu â defnyddwyr gwasanaethau.  CM – Mae gennym Fframwaith Cyfranogi a Chynnwys eisoes y disgwylir iddo gael ei weithredu'n llawn ym mis Hydref. Gallai fod yn amser da i ailsefydlu'r grŵp gorchwyl a gorffen.   1. *Cynnwys ar gyfer cylchlythyr blynyddol y Pwyllgor Cydweithredol Rhanbarthol.*   SC – Bydd y cylchlythyr yn cynnwys llythyr gan y Cadeirydd, gwybodaeth o'r Canlyniadau yn ogystal â rhai astudiaethau achos. Caiff y cylchlythyr ei ysgrifennu mewn ffordd sy'n addas i bob rhanddeiliad.  SE - Ydy'r cylchlythyr yn gallu mapio'r blaenoriaethau a bennwyd gan y Gweinidog?  HJ - A ellir cynnwys crynodeb gan bob grŵp gorchwyl a gorffen?  SC - A all cadeirydd pob grŵp lunio'r crynodeb.  DL - Mae angen sicrhau ei fod yn cynnwys darparwyr a defnyddwyr gwasanaethau.  CM - Gellid gofyn am rai astudiaethau achos unwaith y gwyddom pa feysydd rydym am ymdrin â hwy.  BB - A ellir cyflwyno unrhyw awgrymiadau eraill i SC erbyn diwedd yr wythnos hon os gwelwch yn dda?  **Camau Gweithredu**  SC i ysgrifennu at Swyddfa Comisiynydd yr Heddlu a Throseddu De Cymru a gwahodd cynrychiolydd o'r swyddfa honno i fynychu un o gyfarfodydd y Pwyllgor Cydweithredol Rhanbarthol yn y dyfodol a rhoi cyflwyniad ar eu blaenoriaethau.  SC i gysylltu â swyddogion y Bwrdd Gwasanaethau Lleol ynghylch y strwythurau strategol ar draws y ddau Gyngor.  Dechrau llunio map o gysylltiadau strategol Aelodau'r Pwyllgor.  Ailsefydlu'r grŵp gorchwyl a gorffen Cynnwys Defnyddwyr Gwasanaethau.  Dylid anfon yr holl awgrymiadau ar gyfer cylchlythyr y Pwyllgor at SC erbyn 7 Medi 2014.  Cyhoeddi cylchlythyr y Pwyllgor yn electronig erbyn diwedd Medi 2014. | SC  SC  SC  SC  SC  SC |
| 1. **Y newyddion diweddaraf am gyfeiriad Strategol Caerdydd**   Ymunodd yr Ymgynghorwyr Gleny Lovell ac Antonia Jeans o BDO â'r cyfarfod i roi cyflwyniad ar Gam II yr Adolygiad o Gefnogi Pobl a gyflawnwyd ganddynt ar ran Caerdydd.  Dosbarthwyd dwy ddogfen: *Adolygiad Cyngor Caerdydd o'r Rhaglen Cefnogi Pobl: Cam II Blaenoriaethau Ariannu Cefnogi Pobl (Awst 2014)* ac *Adolygiad o'r Rhaglen Cefnogi Pobl: Canfyddiadau ac Argymhellion Cam II: Y Pwyllgor Cydweithredol Rhanbarthol (2 Medi 2014)*  Bydd rhaglen Cefnogi Pobl Caerdydd yn gwario dros £18 miliwn yn 2014/15, gan ariannu117 o brojectau mewn 8 o wahanol feysydd: Rheng flaen; yr holl gymorth fel y bo'r angen; Trais yn y Cartref; Pobl Ifanc; Pobl Hŷn; Anableddau Corfforol a Larymau; Anableddau Dysgu; Iechyd Meddwl a Chamddefnyddio Sylweddau; Cyn-droseddwyr, Teuluoedd, Salwch Cronig ac arall. Ceir gwariant sylweddol o dros £8 miliwn ar wasanaethau Rheng Flaen a chymorth fel y bo'r angen.  Mae Caerdydd yn llunio model o wasanaethau sy'n seiliedig ar doriadau o hyd at 10% a sicrhau y caiff arian Cefnogi Pobl ei wario mewn ffordd fwy strategol. I ddechrau'r broses, cyfarfu BDO â'r holl ddarparwyr cymorth fel y bo'r angen yn unigol, gan fapio teithiau 38 o gwsmeriaid. Yna rhannwyd tri sleid sy'n nodi canfyddiadau, gyda'r cyntaf yn sôn am sut mae Cefnogi Pobl wedi datblygu mewn ffordd organig ac nad yw wedi'i deilwra i ddiwallu anghenion defnyddwyr cyfredol, drwy ddyblygu cymorth gan Gefnogi Pobl a gwasanaethau Statudol a gorddarpariaeth o wasanaethau arbenigol. Roedd yr ail sleid yn ymdrin â'r diffyg eglurder o ran sut y dylid darparu gwasanaethau Cefnogi Pobl, gyda diffyg data i werthuso p'un a yw projectau yn sicrhau gwerth am arian, ac nid yw amserlenni cymorth wedi'u diffinio.  MS - Dilëwyd amserlenni'r Grŵp Cynllunio Cefnogi Pobl gan eu bod yn rhy bendant a ddim yn cyd-fynd ag egwyddorion gwasanaethau sy'n canolbwyntio ar unigolion.  BDO - Gallai projectau dwys byrdymor fod yn fwy cost-effeithiol.  HJ - Os rhoddir cymorth am gyfnod rhy fyr, ceir perygl o greu sefyllfa drysau troi.  PT - Os daw'r cymorth i ben yn rhy fuan, yna gellir colli'r holl fomentwm a dadwneud yr holl waith da. Dylai'r holl bwyntiau a godwyd gael eu nodi mewn adolygiadau gwasanaeth a gyflawnir gan y tîm Cefnogi Pobl.  JT - Rydym wedi dod o hyd i rai pobl a fyddai wedi gallu symud ymlaen ond nid ydynt wedi gwneud hynny.  CM - Mae pobl yn aros yn rhy hir mewn rhai gwasanaethau gan nad oes llety ar gael iddynt symud ymlaen iddo.  Roedd y trydydd sleid yn dangos nad yw gwasanaethau Cefnogi Pobl wedi'u hariannu'n strategol yng Nghaerdydd, gan gynnwys y canfyddiad bod Cefnogi Pobl yn cael ei hystyried yn rhaglen atodol ychwanegol yn hytrach na'n rhaglen sydd â pherthnasedd strategol. Pedwar argymhelliad. a) Blaenoriaethu gwasanaethau ataliol sy'n dangos gwerth am arian.  DL - Sut y cafodd defnyddwyr gwasanaethau eu cynnwys?  NS - Darparwyr ac adrannau eraill Awdurdodau Lleol sydd wedi'u cynnwys yn bennaf hyd yma.  DL - Rwy'n gallu gweld eich bod yn symud i'r cyfeiriad cywir, ond efallai nid o ran amserlenni. Ymddengys fod hynny'n symud i ffwrdd o wasanaethau sy'n canolbwyntio ar unigolion.  Pedwar argymhelliad. b) Egluro rôl Cefnogi Pobl, ar gyfer pwy ydyw, a pha wasanaethau y dylai'r rhaglen eu darparu.  CM – Roeddech wedi sôn am ddyblygu gwasanaethau. Rydym yn aml yn darparu ein gwasanaethau i bobl wahanol.  BDO - Dylai fod mwy o gyfleoedd i gyfeirio pobl i wasanaethau eraill.  JT - Bydd cyfeirio pobl i wasanaethau eraill yn sicrhau bod pobl yn gwybod lle i fynd y tro nesaf y bydd yr un broblem yn codi.  MS – Ymddengys fod Caerdydd yn symud y ffiniau. Er mwyn lliniaru problemau o ran tai, anogwyd darparwyr i helpu cleientiaid i gwblhau ceisiadau am fudd-daliadau. Prynodd y darparwyr offer TG symudol at y diben hwn, ac rydym yn cydweithio gyda chleientiaid i gwblhau eu ceisiadau mewn ffordd a fydd yn eu galluogi i lenwi'r ffurflen eu hunain y tro nesaf gan ddefnyddio offer TG cyhoeddus (e.e. mewn llyfrgelloedd).  [Gadawodd SE y cyfarfod]  CrM – Mae pethau’n troi mewn cylchoedd. Torrwyd arian ar gyfer rhoi cyngor ar fudd-daliadau, felly mae angen ystyried y capasiti cyffredinol.  BB - Ceir perygl os bydd unigolyn sy'n agored i niwed yn cael ei gyfeirio i wasanaeth arall, ond ddim yn manteisio ar y cyfle, yna gallant lithro drwy'r rhwyd a wynebu mwy o risg o fod yn ddigartref.  JT - Ein nod yw annog pobl i fyw'n annibynnol yn hytrach na dibynnu ar wasanaethau.  BDO - Nid yw'n ymddangos fod proses wedi'i phennu ar gyfer lleihau'r cymorth a roddir i bobl yn raddol, er mwyn eu galluogi i symud ymlaen at y cam nesaf tuag at fyw'n annibynnol.  Pedwar argymhelliad. c) Dileu achosion o ddyblygu gwaith a sicrhau gwell cyfatebiaeth rhwng y gwasanaethau sydd ar gael a'r galw am wasanaethau. d) Comisiynu gwasanaethau drwy waith cydgysylltiedig a chan ganolbwyntio ar ganlyniadau. [diwedd y cyflwyniad]  CrM - Mae Cefnogi Pobl yn rhan o glytwaith mwy o faint o wasanaethau. Ymddengys nad yw technoleg yn fater o bwys i'r adolygiad hwn, ymddengys fod yr adolygiad dim ond wedi canolbwyntio ar bobl a staff.  JT - Mae trefniadau i ddefnyddio technoleg i gefnogi pobl hŷn ar waith eisoes.  MS – Ceir enghreifftiau o ddefnyddio technoleg mewn mannau eraill, er enghraifft defnyddio galwadau Skype wyneb yn wyneb yn hytrach na theithio i gwrdd ag unigolion bob tro. Mae'n bryd newid ein ffordd o feddwl o ran sut y caiff gwasanaethau eu darparu. Nid yw cyfeiriad cynnwys y cyflwyniad yn peri pryder, fodd bynnag, ceir diffyg eglurder o ran beth sy'n dod nesaf. Beth yw'r cynllun? Yn ogystal, ni nodwyd unrhyw ddyddiadau ar gyfer gweithredu newidiadau.  JT - Rydym yn bwriadu defnyddio mis Medi i gynnal trafodaethau manylach â darparwyr, a gallu defnyddio'r manylion hynny erbyn diwedd Medi.  MS - Mae'n ymddangos yn amwys o hyd.  JT - Rydym yn ceisio gweithredu'n strategol.  MS - Sut y caiff ei weithredu'n strategol?  NS – Rydym yn meincnodi ac yn ceisio nodi pa wasanaethau nad ydynt yn flaenoriaeth. Bydd hyn yn cynnig syniadau i ni y gallwn eu gweithredu er mwyn rheoli unrhyw doriadau sy'n ofynnol.  MS – Y llynedd cynigiodd Mike Friel y dull gweithredu i'w ddefnyddio er mwyn i'r Pwyllgor gytuno arno. Nid ydym wedi cael hwn eleni ac mae ei angen arnom cyn gynted â phosibl.  JT - Y dull gweithredu yw ystyried meincnodi a'r blaenoriaethau.  MS - A fydd hi'n bosibl cynnal cyfarfod arbennig er mwyn trafod y fethodoleg, gan gynnwys y dyddiadau?  SC - Gofynnwyd am y fethodoleg a'r dyddiadau yn y cyfarfod diwethaf, ac maent yn gam gweithredu ar dudalen 8 cofnodion y cyfarfod ar gyfer papur ym mis Awst a thrafodaeth yn y cyfarfod hwn.  DL - Mae'n syniad da cynnal cyfarfod ychwanegol ar gyfer y ddau Awdurdod Lleol er mwyn trafod eu methodoleg o ran y toriadau.  MS - Rydym yn gofyn am y fethodoleg yn hytrach na gwneud penderfyniadau, sef cyfrifoldeb yr Awdurdod Lleol.  JT - Gallwn lunio papur i'w ddosbarthu, ond mae angen i ni fwrw ymlaen â'r drafodaeth gyda'r darparwyr.  CrM – Cynhelir cyfarfod rhwng Bwrdd Cynghori Cenedlaethol Cefnogi Pobl â'r Cadeiryddion a'r Is-gadeiryddion ddydd Iau lle caiff cyllid ei drafod, ond ni fyddwn yn gwybod beth yw'r union ffigurau. Mae'n sicr y bydd toriadau i 9 Awdurdod Lleol, ac os bydd toriadau ychwanegol, gallai hynny effeithio ar bob un o'r 22 Awdurdod Lleol. Mae angen esbonio sut y bydd Awdurdodau Lleol yn rheoli hyn. Mae angen gwella trefniadau cyfathrebu rhwng yr Awdurdodau Lleol a'r Pwyllgor Cydweithredol Rhanbarthol.  CM – Mae angen sicrhau eglurder o ran sut y cynhelir cyfarfodydd gyda darparwyr. A ddylid gwneud hynny'n unigol neu mewn grwpiau?  JT - Buom yn aros am adroddiad BDO. Gallwn gyfathrebu mwy, a byddwn yn llunio dogfen sy'n nodi'r fethodoleg yn gliriach. Yn dibynnu ar sut y bydd effaith y toriadau posibl yn dylanwadu ar sut y byddwn yn cyfarfod â sefydliadau unigol, byddwn yn cyfarfod â rhai mewn grwpiau a rhai'n unigol.  SC – Mae tudalen 35 adroddiad BDO [dyddiedig Awst 2014] yn nodi “*Wrth drafod amserlenni cymorth, cytunodd darparwyr fod angen canolbwyntio'n fwy ar ganlyniadau, yn hytrach na'r amserlenni cymorth a nodwyd yn eu projectau cyfredol.”* Ymddengys fod hyn yn gwrth-ddweud yr hyn rydych yn ei argymell.  BDO – Mae'r canlyniadau yn wahanol, ac nid oes unrhyw un wedi taro'r hoelen ar ei phen hyd yma. Nid oes unrhyw gwrth-ddweud, dylai gwasanaethau ganolbwyntio ar ganlyniadau, a dylid pennu amserlenni sy'n addas ar gyfer canlyniadau sy'n canolbwyntio ar unigolion.  CrM – Mae canlyniadau strategol yn bwysig. Ceir risg o gyflwyno canlyniadau ffug pe bai gwasanaethau'n cael eu hariannu ar sail canlyniadau.  [Gadawodd yr ymgynghorwyr o BDO y cyfarfod ynghyd â NS]  **Cam Gweithredu**  Caerdydd i gyflwyno papur i'r Pwyllgor ar y fethodoleg a ddefnyddir a'r dyddiadau arfaethedig, cyn gynted â phosibl.  Cynnal cyfarfod ychwanegol o'r Pwyllgor ddechrau mis Hydref er mwyn galluogi'r ddau Awdurdod Lleol i rannu eu methodolegau, ac i'r pwyllgor gytuno eu rhoi ar waith os yw'n briodol. | SE/SM/JT  Pawb |
| 1. **Y newyddion diweddaraf am wasanaeth byw â chymorth Anableddau Dysgu Caerdydd**   Gohiriwyd yr eitem tan gyfarfod y Pwyllgor ym mis Tachwedd oherwydd nad oedd unrhyw un o dîm yr adolygiad ar gael i fynychu'r cyfarfod hwn.  **Camau Gweithredu**  Ychwanegu'r eitem at agenda mis Tachwedd | SC |
| 1. **Bil Tai (Cymru)**   Dosbarthwyd y papur gyda'r agenda cyn y cyfarfod.  HJ – Lluniwyd y papur ar ôl cyfarfod rhwng SC, PT a minnau. Cyflwynodd Natalie Southgate bapur ar ran Caerdydd, sef yr adborth o'r ymgynghoriad ar y Bil drafft.  MI – Ers drafftio'r papur, mae'r dyraniadau arian pontio wedi'u derbyn gan yr Awdurdodau Lleol, ac rydym bellach wrthi'n trafod sut y dylid gwario'r arian. Arian refeniw ydyw yn hytrach nag arian cyfalaf, a roddir yn amodol am y 3 blynedd nesaf.  JT - Dim ond cyllid am 1 flwyddyn a roddwyd, nid oes unrhyw sicrwydd o ran y blynyddoedd dilynol.  MI - Mae'n bosibl y bydd cyllid ar gael am 3 blynedd, felly mae angen i'r Awdurdodau Lleol ystyried hynny wrth gynllunio.  PT – Mae'r effaith ar wasanaethau Cefnogi Pobl yn peri pryder sylweddol mewn cyfnod o drafod torri cyllidebau. Ymddengys fod datgysylltiad rhwng y Bil a'r toriadau i gyllid Cefnogi Pobl. Gwelwyd cynnydd yn y galw am wasanaethau eisoes yn sgîl y newidiadau Diwygio Lles, a gall hyn arwain at gynnydd yn y galw hefyd.  MI - Cyfarfu'r Fro â Landlord Preifat y bore hwn sydd am weld tenantiaethau y gellir eu cynnal, ac mae Cefnogi Pobl yn allweddol o ran hynny.  HJ - Caiff archwilio'r Sector Rhentu Preifat ei ychwanegu at restr ddyletswyddau Awdurdod Lleol.  JT – Bydd angen i'r Awdurdodau Lleol archwilio cartrefi a rhoi cymorth, nid yw'n glir hyd yma faint o gefnogaeth y bydd ei hangen ar denantiaid y Sector Rhentu Preifat. Ceir goblygiadau sylweddol i'r Awdurdodau Lleol.  HJ - Ceir cysylltiad rhwng budd-daliadau, y Sector Rhentu Preifat a Chefnogi Pobl a allai effeithio ar y galw am wasanaethau.  CrM - Ymddengys fod y sefyllfa'n wahanol ledled Cymru, ond ymddengys nad oes unrhyw drefniadau cydgysylltiedig ar waith ar hyn o bryd.  JT - Mae dyrannu eiddo Awdurdod Lleol, digartrefedd a gwasanaethau ataliol oll yn gysylltiedig.  [Ymddiheurodd CM eto a gadawodd y cyfarfod]  [Roedd cworwm yn y cyfarfod o hyd, ond nid oedd unrhyw gynrychiolwyr darparwyr yn bresennol mwyach] |  |
| 1. **Newyddion diweddaraf y grŵp gorchwyl a gorffen Pobl Hŷn.**   Dosbarthwyd papur yn nodi'r newyddion diweddaraf.  SC – Cynhaliwyd cyfarfod rhwng Cadeirydd y grŵp gorchwyl a gorffen a chynrychiolwyr y ddau Awdurdod Lleol yng nghyfarfod mis Gorffennaf yn ôl eu cais. Mae llawer yn digwydd yn y ddau awdurdod lleol o ran gwasanaethau pobl hŷn, ond nid oeddent o'r farn fod diben y grŵp gorchwyl a gorffen (sef pennu amserlen ar gyfer holl wasanaethau pobl hŷn sy'n seiliedig ar anghenion yn hytrach na deiliadaeth) yn gwrthdaro â'r gweithgarwch hwnnw. Yr unig ddiwygiad a wnaed i'r nodau a'r amserlen a gyflwynwyd yng nghyfarfod diwethaf y Pwyllgor oedd i'r ail bwynt bwled o dan yr amserlen.  Ni chynigwyd unrhyw ddiwygiadau.  Cymeradwywyd y nodau a'r amserlen yn unfrydol.  **Camau Gweithredu**  Bydd y grŵp gorchwyl a gorffen yn cychwyn y camau gweithredu ar yr amserlen. | Y grŵp gorchwyl a gorffen |
| 1. **Newyddion diweddaraf grŵp gorchwyl a gorffen y** **Cynllun Comisiynu Rhanbarthol.**   Dosbarthwyd y papur gyda'r agenda.  SC – Nid yw'r grŵp gorchwyl a gorffen wedi cyfarfod ers cyfarfod blaenorol y Pwyllgor, bu'r gwaith yn mynd rhagddo yn unol ag amserlen gytunedig y grŵp. Bu'r gwaith yn canolbwyntio ar fapio anghenion lleol a rhanbarthol, a chynhaliwyd cyfarfod rhwng swyddogion arweiniol Cefnogi Pobl i nodi unrhyw feysydd gwaith rhanbarthol, sydd wedi'u nodi yn y papur a ddosbarthwyd.  PT – Yn y cyfarfod blaenorol, cytunwyd y byddem yn ystyried cynnal adolygiadau gwasanaeth ar y cyd. Eglurodd NS yn y cyfarfod a gafwyd na fyddai hynny'n bosibl ar hyn o bryd, ac nid oes unrhyw adolygiadau gwasanaeth yn cael eu cynnal yng Nghaerdydd ar hyn o bryd. O ganlyniad, rydym yn ystyried y posibilrwydd o rannu adolygiadau a gwblhawyd rhwng yr Awdurdodau Lleol, ond byddai angen i'r darparwyr gytuno i hynny.  SC - Gan nad oes unrhyw gynrychiolwyr darparwyr yn bresennol, a allaf gyflwyno'r mater hwn gerbron y fforwm darparwyr rhanbarthol?  DL - Mae canlyniadau ac adolygiadau gwasanaeth yn dystiolaeth bwysig ar gyfer Cefnogi Pobl.  MI - A yw'n bosibl llunio crynodeb?  HJ - Gan fod darparwyr yn cynnig gwasanaethau gwahanol mewn ardaloedd gwahanol, efallai na fydd adolygiad gwasanaeth mewn un ardal yn cwmpasu'r holl wasanaethau mewn ardaloedd eraill.  DL - Gwn fod rhai Pwyllgorau Cydweithredol Rhanbarthol yn llunio Cytundebau Rhannu Gwybodaeth.  MI - Mae angen gosod y ddogfen ddrafft gyfredol ar dempled Cytundeb Rhannu Gwybodaeth Bersonol Cymru.  SC - Gwneir hyn cyn gynted â phosibl, ond nid yw'n debygol o fod yn barod tan ddiwedd y flwyddyn neu ddechrau'r flwyddyn nesaf.  Cytunwyd i SC ofyn y darparwyr drwy'r Fforwm Darparwyr Rhanbarthol.  [Dychwelodd NS i'r cyfarfod]  **Cam Gweithredu**  SC i wneud cais i drafod rhannu adolygiadau gwasanaeth yng nghyfarfod nesaf y Fforwm Darparwyr Rhanbarthol.  Newid y Cytundeb Rhannu Gwybodaeth drafft i fformat Cytundeb Rhannu Gwybodaeth Bersonol Cymru a'i ailddosbarthu ar gyfer ymgynghoriad. | SC  SC |
| 1. **Y grŵp gorchwyl a gorffen Canlyniadau**   Dosbarthwyd y papur gyda'r agenda. Disgwylir cynnal y cyfarfod cyntaf ar 9 Medi 2014.  Cymeradwywyd amcanion ac aelodaeth y grŵp.  **Camau Gweithredu**  Cynnal cyfarfod cyntaf y grŵp gorchwyl a gorffen canlyniadau. | Y grŵp gorchwyl a gorffen |
| 1. **Newyddion diweddaraf Cynrychiolwyr Darparwyr / Landlordiaid**   Dim newyddion ar hyn o bryd. |  |
| 1. **Pennu pa mor aml y cynhelir cyfarfodydd o fis Ionawr 2015 ymlaen.**   Dosbarthwyd y papur gyda'r agenda.  BB - A ellir gohirio'r eitem hon tan y cyfarfod nesaf, gan fod nifer o Aelodau'n absennol ar hyn o bryd?  Cytunwyd yn unfrydol i symud yr eitem hon i agenda cyfarfod mis Tachwedd.  SC - Os oes gan unrhyw un unrhyw sylwadau ar y ddau ddewis maent am weld yn cael eu cynnwys, a wnewch chi roi gwybod i mi erbyn diwedd mis Medi.  **Camau Gweithredu**  Ychwanegu'r eitem hon at agenda cyfarfod Tachwedd 2014.  Dylid cyflwyno unrhyw sylwadau ar y papur a ddosbarthwyd ar gyfer y cyfarfod hwn erbyn diwedd mis Medi. | SC  Pawb |
| 1. **Cydweithredu, Arfer Da ac Arloesi.**   Dosbarthwyd y papur gyda'r agenda, yn nodi manylion gwasanaeth cydweithredol ac arloesol a gyflwynwyd i Bwyllgor Cydweithredol Rhanbarthol Gogledd Cymru.  Dim sylwadau pellach. |  |
| 1. **Unrhyw fater arall**   BB - Darllenodd y Cadeirydd y canlynol yn uchel:  **Helpu pobl sydd â phroblemau iechyd meddwl i ddod o hyd i gartref a'i gadw**  Adroddiad gan Lywodraeth Cymru sy'n ystyried sut y gallai gwasanaethau cyhoeddus integredig roi gwell cymorth i bobl sy'n agored i niwed â phroblemau iechyd meddwl i ddod o hyd i gartref a'i gadw. Ymhlith gwasanaethau cyhoeddus y mae'r adroddiad yn canolbwyntio arnynt mae: Iechyd, Tai, Gofal Cymdeithasol a'r Trydydd Sector.  SC i anfon neges e-bost gyda'r ddolen i bob Aelod.  PT – **Ariannu swydd y Cydlynydd Datblygu Rhanbarthol**. Rydym yn dal i aros am ymateb gan Lywodraeth Cymru. Ariannwyd y swydd yn wreiddiol tan fis Mehefin 2015, ac yna newidiwyd hynny i fis Mawrth 2015. Er gwaethaf cyfathrebu â’r Llywodraeth, rydym yn dal i aros am eglurhad a fyddant yn cadw at y cytundeb gwreiddiol.  DL – Roedd gan yr holl Gydlynwyr Datblygu Rhanbarthol ddyddiadau ariannu gwahanol, felly'r nod oedd sicrhau bod ganddynt ddyddiadau tebyg er mwyn sicrhau sefydlogrwydd i'r Pwyllgorau Cydweithredol Rhanbarthol. Mae'r adolygiad pontio yn cyflwyno adroddiad ar y Cydlynwyr Datblygu Rhanbarthol fel rhan o'r adolygiad, ac mae swyddogion Llywodraeth Cymru yn ystyried y mater ar hyn o bryd. Y gobaith yw y bydd rhywfaint o wybodaeth ar gael i PT erbyn diwedd yr wythnos, gan fod y sefyllfa hon heb ei datrys ers Mehefin 2014.  DL - Hoffwn ddiolch i Swyddogion Arweiniol Cefnogi Pobl Bro Morgannwg a Chaerdydd am roi darnau ychwanegol o wybodaeth i mi ar fyr rybudd.  **Camau Gweithredu**  SC i anfon y ddolen i adroddiad Llywodraeth Cymru ar helpu pobl sydd â phroblemau iechyd meddwl i ddod o hyd i gartref a'i gadw.  Rhoi'r newyddion diweddaraf am ariannu swydd y Cydlynydd Datblygu Rhanbarthol i PT | SC  DL |
| 1. **Eitemau agenda cyfarfod Tachwedd 2014**   Cytunwyd y byddai SC a NS yn trafod p'un o ddiweddariadau Caerdydd y dylid ei gyflwyno yng nghyfarfod mis Tachwedd. Mae'n debyg y caiff y newyddion diweddaraf am Anableddau Dysgu ei gyflwyno yn y cyfarfod hwnnw, ac y caiff Llety Pobl Ifanc ei ychwanegu at agenda cyfarfod mis Ionawr.  Diolchwyd pawb gan y Cadeirydd am ddod i'r cyfarfod.  **Cam Gweithredu**  Pennu agenda cyfarfod mis Tachwedd a'i dosbarthu. | BB/FB/SC |

**Dyddiadau'r Cyfarfodydd Nesaf**

2pm, dydd Mawrth, 4 Tachwedd 2014

Ystafell Armstrong, Tŷ Wilcox, Caerdydd

2pm, dydd Mawrth, 13 Ionawr 2015

Ystafell Armstrong, Tŷ Wilcox, Caerdydd